b'\n_START_ARTICLE_\nBioetanol\n_START_PARAGRAPH_\nEtan\xc3\xb3l (etilni alkohol) se uporablja kot gor\xc3\xadvo \xc5\xbee od nekdaj, vendar le kot pomo\xc5\xbeno ali zasilno gorivo. Gori mirno in popolno tudi brez posebno oblikovanega kuri\xc5\xa1\xc4\x8da. V obdobju energetske krize 1973-1986 je pri\xc4\x8dela bolj mno\xc5\xbei\xc4\x8dna uporaba etanola kot goriva, ki ga je mo\xc5\xbeno pridobiti iz obnovljivih virov enrgije, predvsem iz biomase. Etanol naj bi delno zamenjal bencin v prometu (avtomobilizmu)._NEWLINE_V sodobnih bencinskih motorjih (Otto motorji) lahko uporabljamo me\xc5\xa1anico do E10, to je do 10\xc2\xa0% etanola prime\xc5\xa1anega bencinu; v prilagojenih motorjih pa tudi \xc4\x8dist etanol. Etanol je bolj odporen na klenkanje, zmes etanola in bencina ima vi\xc5\xa1jo oktansko \xc5\xa1tevilo kot bencin; je pa etanol energijsko manj izdaten. Nekaj te\xc5\xbeav je lahko tudi pri zagonu v hladnem vremenu. Za vi\xc5\xa1anje oktanskega \xc5\xa1tevila ponekod prime\xc5\xa1ajo etanol v bencin namesto drugih, bolj \xc5\xa1kodljivih dodatkov. Etanol je primeren tudi kot gorivo za gorivne celice, za neposredno pretvorbo kemijske energije v elektri\xc4\x8dno energijo._NEWLINE_Zaenkrat se metanol pridobiva iz biomase s fermentacijo sladkorja. Za me\xc5\xa1anje z bencinom je potrebno izlo\xc4\x8diti vodo nad azeotropno koncentracijo, torej nad 95,7\xc2\xa0% (prostorninsko) (brezvodni etanol). V Braziliji proizvajajo prilagojene motorje, ki lahko uporabljajo hidrirani etanol, torej pod-azeotropno zmes okoli 93\xc2\xa0% etanola in 7\xc2\xa0% vode._NEWLINE_Energijska u\xc4\x8dinkovitost pridobivanja etanola iz sladkorja ali drugih nizkopolimernih ogljikovih hidratov (iz zrn \xc5\xbeitaric ali koruze) je nizka. O pridobivanju iz koruze poteka celo razparava, ali se pridobi ve\xc4\x8d energije kot jo je potrebno vlo\xc5\xbeiti, ali ne. Ni pa dvoma, da je u\xc4\x8dinek pozitiven, \xc4\x8de uspemo pridobivati etanol iz celuloznih ostankov polj\xc5\xa1\xc4\x8din ali namensko gojenih hitrorasto\xc4\x8dih trav._NEWLINE_Leta 2004 je bilo na svetu proizvedeno okoli 42 milijard litrov. Brazilija je proizvedla okoli 16,4 milijard litrov na okoli 2,7 milijonih hektarjev, kar je 4,5\xc2\xa0% obdelovalne povr\xc5\xa1ine Brazilije.\n_START_SECTION_\nKemija\n_START_PARAGRAPH_\nMed alkoholnim vrenjem se glukoza (sladkor) pretvori v etanol in ogljikov dioksid po formuli:_NEWLINE_Etanol med gorenjem oksidira po formuli:_NEWLINE_Pri obeh procesih nastaja CO\xe2\x82\x82, vendar je koli\xc4\x8dina tega ogljikovega dioksida natanko enaka koli\xc4\x8dini, ki se ve\xc5\xbee med fotosintezo. Celoten energijski krog je brez-oglji\xc4\x8den, nevtralen glede na spro\xc5\xa1\xc4\x8den oziroma vezan ogljik. Ker pa za proizvodnjo etanola obi\xc4\x8dajno uporabljamo tudi fosilna goriva, je celotna bilanca vpra\xc5\xa1ljiva. Odvisna je od vrste pomo\xc5\xbenih goriv, zlasti za energijsko zahtevno destilacijo. \xc4\x8ce za destilacijo uporabimo celulozo, na primer koruznih stebel s soproizvonjo toplote in elektri\xc4\x8dne energije, je bilanca lahko zelo ugodna, tudi na ra\xc4\x8dun pridelanega vi\xc5\xa1ka elektri\xc4\x8dne energije.'